**Játékszabályzat**

Az Athenaeum Kiadó Kft. által Magyarország területén 2020. november 9. és november 30. között szervezett „Út a sikerhez Yvonne Dederickkel - Mentorprogram” – hoz kapcsolódó nyereményjáték feltételei.

1. A Játékban való részvétel általános feltételei

A Játékban részt vehet minden – a 2. pontban meghatározott – természetes személy, az alábbi feltételek együttes teljesülésével:

1.1. **Aki 2020. november 9. és november 30. között elkészíti a saját kisvideóját, melyet saját Instagram felületére feltölt, használva Yvonne Dederick oldalát (@yvonnedederick), a kiadó oldalát (@athenaeum\_partvonal\_kiado) és a megadott hashtageket ÉS/VAGY hosszabb bemutatkozó videóját elküldi a** **athenaeumkiado2012@gmail.com****e-mail címre.**

1.2. Az elkészült bemutatkozó videót feltölti a saját Instagram fiókjába ÉS/VAGY **hosszabb bemutatkozó videóját elküldi a** **athenaeumkiado2012@gmail.com****mailcímre**.

1.3. A videót a #utasikerhez #palyakezdomilliardosok #yvonnededrickmentorprogram

hashtagekkel látja el.

A Játékban való részvétel a jelen hivatalos részvételi és játékszabályok (a továbbiakban „**Játékszabályzat**”) automatikus elfogadását jelenti. Az Athenaeum Kiadó Kft. fenntartja magának a jogot a Játékszabályzat egyoldalú megváltoztatására.

**2. A Játékban való részvétel személyi és egyéb feltételei**

A Játékban kizárólag az a személy vehet részt, aki az alábbi együttes feltételeknek megfelel: 18. életévét betöltötte, nem cselekvőképtelen természetes személy (korlátozottan cselekvőképes nyertes esetén a nyeremény megszerzésére a nyertes törvényes képviselője jogosult, amennyiben ő megfelel a Játékszabályzatban foglalt feltételeknek) (a továbbiakban: „**Játékos**”).

A Játékosok a fentiek szerinti időtartam alatt (**2020. november 9. és november 30. között)** elkészítik és feltöltik a megadott hashtagekkel az Instagram oldalukra a bemutatkozó videójuk.

A részvétel minden Játékosnak ingyenes.

**3. A Játék időtartama**

A Játék időtartama: **2020. november 9. 18:00-tól november 30. 24:00-ig tart.** Csak az ezen időtartam alatt készített és feltöltött videókat áll módunkban figyelembe venni.

**4. A nyeremények**

A Játék során megnyerhető nyeremények száma összesen: 3 db. Az első helyezett 5 Yvonne Dederick: Pályakezdő milliárdosok című könyve mellett 5 alkalmas, alkalmanként maximum 60 perces, online konzultációt nyer a könyv szerzőjével.

A második helyezett nyeremény 30 ezer Ft értékű könyvcsomag, míg a harmadik helyezett 20 ezer Ft értékű könyvutalványt nyer, melyek eljuttatását a nyerteshez a kiadó maga intézi.

**5. A nyeremények nyerteseinek megállapítása**
A nyertesek közül a szerző, maga választja ki a legérdekesebb, legkreatívabb pályázók közül a három legkiemelkedőbb jelöltet, 2020. december 6-án. A nyereményre való jogosultság a feltöltött videók ellenőrzését követően lép életbe, a jelen Játékszabályzat rendelkezései szerint.

A nyertesek listáját 2020. december 6-án az Athenaeum Kiadó Instagram oldalán (@athenaeum\_partvonal\_kiado) tesszük közzé.

**6. Nyeremények átvételével kapcsolatos szabályok**

A kisorsolt nyertesek nyereményüket az e-mailben megküldött elérhetőségeken, futárszolgálattal kiküldve vehetik át. A nyertes az értesítést követően 10 napon belül jogosult felvenni a kapcsolatot a Szervezővel. Amennyiben a nyertes 10 napon túl jelentkezik, úgy a pótnyertes válik jogosulttá a nyeremény átvételére.

**7. Kizárásra vonatkozó rendelkezések:**

A Játékban nem vehetnek részt:

7.1. a Líra Zrt. vezető tisztségviselői, munkavállalói, megbízottjai, valamint az itt felsorolt személyek Ptk. 685. § b) pontjában meghatározott közeli hozzátartozói.

7.2. a Játékban nem vehet részt továbbá az a Játékos, akinek részére bármelyik nyereményt azért nem lehet átadni, mert az általa megadott személyes adatok nem valósak, hiányosak vagy tévesek, vagy a Játékos egyéb okból nem felel meg a jelen Játékszabályzatban írt személyi vagy egyéb feltételeknek. A Játékos téves adatszolgáltatásából eredően a Athenaeum Kiadó Kft.-t semmilyen felelősség nem terheli.

7.3. A Szervező fenntartja a jogot, hogy minden jelenlegi és jövőben szervezett játékából kizárja azt a Játékost, aki a jelen Játék során bizonyítottan csalásra lehetőséget adó módon kíván előnyhöz jutni (egy személy több blokkal/számlával jelentkezik).

**8. Személyes adatok kezelésére és az adatszolgáltatásra vonatkozó szabályok**

A Játékos a játékban való részvétellel kifejezetten elfogadja és hozzájárulását adja ahhoz, hogy a Játék során megadott adatai (esetlegesen módosuló adatai) az Líra Könyv Zrt. (adatkezelő, adatkezelési és adatvédelmi szabályzat: <http://www.lira.hu/hu/adatvedelem>) adatbázisába kerüljenek, a Líra Könyv Zrt. azokat a nyereményjáték lezárultát követően korlátlan ideig kezelje. A Játékos a nyereményjátékban való részvétellel egyidejűleg hozzájárulását adja, hogy számára a Líra Könyv Zrt. – a Játékos esetleges tiltási nyilatkozata kézhezvételéig – rendszeresen hírlevelet küldjön a Játékos által megadott e-mail címre.

A játék lebonyolítása és a nyereményekről való értesítés érdekében a játék során az alábbi személyes adatok kerülnek rögzítésre: név, lakcím, e-mail.

8.1. A Játékos bármikor kérhet felvilágosítást adatainak kezeléséről a Líra Könyv Zrt. címére küldött levélben, e-mailben vagy telefonon a www.lira.hu oldalon található elérhetőségeken. Amennyiben személyes adatai kezelésének jogellenességét vélelmezi, úgy közvetlenül fordulhat az Líra Könyv Zrt. felé, illetve jogai orvoslása érdekében az illetékes bíróság és a Nemzeti Adatvédelmi és Információszabadság Hatóságához fordulhat.

**9. További információ**

9.1. A szerencsejáték szervezés hatósági felügyeletét az állami adóhatóság látja el. A jelen nyereményjáték szervezésével vagy lebonyolításával kapcsolatos panaszokat az állami adóhatóság területileg illetékes szervéhez lehet benyújtani.

9.2. a Athenaeum Kiadó Kft. kizár minden felelősséget azért, ha a nyeremények átvételére a kiértesített nyertes személyesen – személyét hivatalos iratokkal igazolva – nem jelenik meg annak átvételére az Athenaeum Kiadó Kft. székhelyén.

9.3. Az Athenaeum Kiadó Kft. nem felelős, és kizár mindenféle kártalanítási, kártérítési igényt a Játék használata során, a Játék esetleges hibáiból, hiányosságaiból, hibás működéséből, a Játék során bekövetkezett késésekből eredő vagy ahhoz kapcsolódó költségekért, károkért, veszteségekért, ide nem értve az életben, testi épségben és egészségben sérülésekért, illetőleg szándékosan vagy súlyos gondatlanságával okozott, a Játékosnál felmerülő károkért való felelősséget.

9.4. A nyeremények készpénzre nem válthatók és másra át nem ruházhatók.

9.5. A Játékos a Játékban való részvétellel hozzájárul ahhoz, hogy a Szervező az interneten a nyertes Játékosok adatait nyilvánosságra hozza. Az internetes nyilvánosságra hozatal során a nyertes Játékos neve és lakcíme (csak település megjelölésével) jelenhet meg, amelyhez valamennyi Játékos a Játékban való részvétellel kifejezetten hozzájárul.

9.6. A Játék kommunikációs anyagaiban esetlegesen előforduló nyomtatási hibákért és egyéb hibákért sem az Athenaeum Kiadó Kft. sem alvállalkozói nem vállalnak felelősséget.

9.7. A Játékos a Játékban való részvétellel hozzájárul ahhoz, hogy a nyeremény átadásáról kép- és/vagy hangfelvétel készülhessen, és az ily módon létrehozott kép- és/vagy hangfelvételeket, illetve azok egyes részleteit, elemeit Szervező bármely módon rögzített, akár vágott, akár vágatlan formában (a továbbiakban: “Felvételek") bármiféle – különösen időbeli, technikai és területi korlátozástól mentesen és bármely ellenszolgáltatás nélkül bármely technikai eljárással, bármely platformon (ide értve az internetet és a mobil hálózatot is) nyilvánosságra hozhatja, felhasználhatja, illetve hasznosíthatja. A Játékos tudomásul veszi, hogy a Athenaeum Kiadó Kft. általi felhasználás személyét érintő promóciós jellegére és reklámértékére tekintettel az elkészült felvételekkel és a közölt adatokkal kapcsolatban sem most, sem később semmiféle ellenszolgáltatás iránti igénnyel nem léphet fel.

9.8. A Szervező fenntartja a jogot, hogy elutasítson minden illetéktelen (a nyereményre nem jogosult) személy által beküldött nyeremény beváltási igényt. Az ajánlatot csak az válthatja be, aki a nyeremény regisztrációját elvégezte, a regisztráció során az adatait megadta, és átvételkor személyes adatait okiratokkal igazolja.

9.9. A Szervező fenntartja magának a jogot, hogy a nyereményjátékot bármely időpontban, előzetes bejelentés nélkül megszakítsa, módosítsa, vagy lezárja. Ebben az esetben a résztvevők által a játék szervezőjével szembeni kártérítési követelés kizárt. Amennyiben egy résztvevő viselkedése okozza a játék meghiúsulását, idő előtti lezárását, stb. a Szervező igényelheti ettől a személytől a keletkezett károk megtérítését. A Szervező jelen szabályzat módosítását azonnal jelzi a hatóság és a résztvevők felé egyaránt és azt a honlapján haladéktalanul közzé teszi.

9.10. A nyereményátvétel határidejének lejárta után reklamációt, illetve nyeremény iránti igényt nem tudunk elfogadni.

9.11. A Játék Szervezője: Athenaeum Kiadó Kft. (1086, Budapest Dankó u. 4-8.)

9.12. A részvételi feltételekre a magyar jogszabályok irányadók.